4 dood, 6 beseer in botsing by Franschhoek | Netwerk24
Deur Warda Meyer 11 Oktober 2020 16:28
Die ongelukstoneel op die R301 by Franschhoek. Foto: ER-24
Vier mense is dood en ses beseer in 'n botsing tussen twee voertuie op die R301 by Franschhoek in die Wes-Kaap.
Russel Meiring, ER-24-woordvoerder, sê paramedici is Saterdagaand uitgeroep na die toneel, waar hulle albei voertuie in die middel van die pad aangetref het.
Drie mans en 'n vrou is noodlottig beseer en op die toneel dood verklaar.
Meiring sê ses beseerdes is op die toneel behandel vir matige tot kritieke beserings voordat hulle na nabygeleë hospitale gebring is.